A4-0367/96

Πρόταση οδηγίας του Συμβουλίου περί προσέγγισης των νομοθεσιών των κρατών μελών, σχετικά με την διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων (COM(94)0300 - C4-0151/94 - 94/0203(CNS))

πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τίτλος

>Αρχικό κείμενο>

Πρόταση οδηγίας του Συμβουλίου περί προσέγγισης των νομοθεσιών των κρατών μελών, σχετικά με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων

>Κείμενο μετά την ψηφοφορία στο ΕΚ>

Πρόταση οδηγίας του Συμβουλίου για την τροποποίηση της οδηγίας 77/187/ΕΟΚ(1) περί προσέγγισης των νομοθεσιών των κρατών μελών, σχετικά με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων

________________

(1) EE L 61 της 5.3.1977, σελ. 26.

(Τροπολογία 2)

Πρώτη αιτιολογική σκέψη

>Αρχικό κείμενο>

ότι η οδηγία 77/187/ΕΟΚ του Συμβουλίου αφορά την προσέγγιση των νομοθεσιών των κρατών μελών, σχετικών με τη διατήρηση των εγκαταστάσεων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων[semigr ] ότι, επ' ευκαιρία των τροποποιήσεων που πρέπει να γίνουν σε αυτήν και για λόγους σαφήνειας, ενδείκνυται να προχωρήσουμε σε αναδιαμόρφωση της εν λόγω οδηγίας.

>Κείμενο μετά την ψηφοφορία στο ΕΚ>

ιαγράφεται

(Χωριστή ψηφοφορία)

Έβδομη αιτιολογική σκέψη

>Αρχικό κείμενο>

ότι επιπλέον, για λόγους ασφαλείας και διαφάνειας από νομική άποψη, είναι ανάγκη να γίνει, με βάση τη νομολογία του Δικαστηρίου των Ευρωπαϊκών Κοινοτήτων, σαφής διάκριση μεταξύ των περιπτώσεων μεταβίβασης επιχειρήσεων, εγκαταστάσεων ή τμημάτων εγκαταστάσεων και της περίπτωσης μεταβίβασης μιας μόνο λειτουργίας της επιχείρησης[semigr ] ότι η περίπτωση που η μεταβίβαση μιας μόνο λειτουργίας δεν συνοδεύεται από μεταβίβαση οικονομικής οντότητας ή οποία διατηρεί την ταυτότητά της μετά την εν λόγω μεταβίβαση, δεν πρέπει να περιλαμβάνεται στο πεδίο εφαρμογής της οδηγίας,

>Κείμενο μετά την ψηφοφορία στο ΕΚ>

ιαγράφεται

(Τροπολογία 3)

Δέκατη τέταρτη αιτιολογική σκέψη

>Αρχικό κείμενο>

ότι η δυνατότητα των κρατών μελών να μην εφαρμόζουν τις απαιτήσεις πληροφόρησης και διαβούλευσης σε ορισμένες επιχειρήσεις βάσει κατωφλίων μεγέθους πρέπει να αποσαφηνιστεί,

>Κείμενο μετά την ψηφοφορία στο ΕΚ>

ότι η δυνατότητα των κρατών μελών να μην εφαρμόζουν τις απαιτήσεις πληροφόρησης και διαβούλευσης σε ορισμένες επιχειρήσεις βάσει κατωφλίων μεγέθους θα ενεργοποιηθεί μόνον μετά την έγκριση εναρμονισμένων ευρωπαϊκών κανόνων σχετικά με την πληροφόρηση και διαβούλευση στις εθνικές επιχειρήσεις,

(Τροπολογία 4)

Άρθρο 1, παράγραφος 1, δεύτερο εδάφιο

>Αρχικό κείμενο>

Θεωρείται ως μεταβίβαση με την έννοια της παρούσας οδηγίας, η μεταβίβαση μιας λειτουργίας, η οποία συνοδεύεται από μεταβίβαση οικονομικής οντότητας, η οποία διατηρεί την ταυτότητά της. Η μεταβίβαση μόνο κάποιας λειτουργίας της επιχείρησης, των εγκαταστάσεων ή των τμημάτων εγκαταστάσεων, ανεξάρτητα αν αυτή ασκείται άμεσα ή όχι, δεν αποτελεί αυτή καθ´ εαυτή μεταβίβαση με την έννοια της οδηγίας.

>Κείμενο μετά την ψηφοφορία στο ΕΚ>

ιαγράφεται

(Τροπολογία 5)

Άρθρο 3, παράγραφος 1, δεύτερο εδάφιο

>Αρχικό κείμενο>

Τα κράτη μέλη προβλέπουν ότι ο εκχωρητής παραμένει και μετά την ημερομηνία της μεταβιβάσεως, κατά την έννοια του άρθρου 1, παράγραφος 1 και παράλληλα προς τον εκδοχέα, υπεύθυνος ως προς τις υποχρεώσεις που προκύπτουν από σύμβαση εργασίας ή από εργασιακή σχέση. Εντούτοις, σε σχέση με τις υποχρεώσεις, οι οποίες παύουν να ισχύουν μετά την ημερομηνία της μεταβίβασης, ο εκχωρητής είναι υπεύθυνος μόνο στο βαθμό που αντιστοιχεί στο διάστημα της περιόδου η οποία έληξε κατά την ημερομηνία μεταβίβασης.

>Κείμενο μετά την ψηφοφορία στο ΕΚ>

Τα κράτη μέλη προβλέπουν ότι ο εκχωρητής παραμένει και μετά την ημερομηνία της μεταβιβάσεως, κατά την έννοια του άρθρου 1, παράγραφος 1 και παράλληλα προς τον εκδοχέα, ο κυρίως και αλληλεγγύως υπεύθυνος ως προς τις υποχρεώσεις που προκύπτουν από σύμβαση εργασίας ή από εργασιακή σχέση. Εντούτοις, σε σχέση με τις υποχρεώσεις, οι οποίες παύουν να ισχύουν μετά την ημερομηνία της μεταβίβασης, ο εκχωρητής είναι υπεύθυνος μόνο στο βαθμό που αντιστοιχεί στο διάστημα της περιόδου η οποία έληξε κατά την ημερομηνία μεταβίβασης.

(Τροπολογία 6)

Άρθρο 3, παράγραφος 3, πρώτο εδάφιο

>Αρχικό κείμενο>

3. Οι παράγραφοι 1 και 2 δεν εφαρμόζονται επί των δικαιωμάτων των εργαζομένων για παροχές λόγω γήρατος, ανικανότητος ή επιζώντων βάσει συμπληρωματικών συστημάτων επαγγελματικής ή διεπαγγελματικής πρόνοιας που ισχύουν εκτός των νομίμων συστημάτων κοινωνικής ασφαλίσεως των κρατών μελών.

>Κείμενο μετά την ψηφοφορία στο ΕΚ>

3. Οι παράγραφοι 1 και 2 δεν εφαρμόζονται επί των δικαιωμάτων των εργαζομένων για παροχές λόγω γήρατος, ανικανότητος ή επιζώντων βάσει συμπληρωματικών συστημάτων επαγγελματικής ή διεπαγγελματικής πρόνοιας που ισχύουν εκτός των νομίμων συστημάτων κοινωνικής ασφαλίσεως των κρατών μελών, εφόσον τα εν λόγω δικαιώματα έχουν στοιχειοθετηθεί πριν από τη μεταβίβαση.

(Τροπολογία 19)

Άρθρο 3, παράγραφος 3α (νέα)

>Κείμενο μετά την ψηφοφορία στο ΕΚ>

3α. Τα κράτη μέλη θα λάβουν τα απαραίτητα μέτρα για να απαγορεύσουν την προσφυγή σε διαδικασίες αφερεγγυότητας που σκοπό έχουν τη στέρηση από τους εργαζόμενους των δικαιωμάτων τους όπως αυτά ορίζονται στο παρόν άρθρο.

(Τροπολογία 7)

Άρθρο 4, παράγραφος 3

>Αρχικό κείμενο>

3. Κατά παρέκκλιση του άρθρου 3, παράγραφοι 1, 2 και 3, οι νομοθεσίες των κρατών μελών μπορούν να επιτρέπουν στον εργοδότη, ή στο άτομο ή στα άτομα που ασκούν καθήκοντα εργοδότη, και στους εκπροσώπους των εργαζομένων να τροποποιούν τους όρους εργασίας με συμφωνία, η οποία συνάπτεται ως μέσο διασφάλισης της επιβίωσης της επιχείρησης, της εγκατάστασης ή του τμήματος της εγκατάστασης που μεταβιβάζεται στο πλαίσιο των διαδικασιών που αναφέρονται στο άρθρο 3, παράγραφος 4. Η συμφωνία αυτή μπορεί επίσης να καθορίζει εάν και μέχρι ποιου βαθμού είναι δυνατόν να γίνουν απολύσεις για οικονομικούς, τεχνικούς ή οργανωτικούς λόγους, οι οποίες θα συνεπάγονται μεταβολές στο επίπεδο της απασχόλησης.

>Κείμενο μετά την ψηφοφορία στο ΕΚ>

3. Κατά παρέκκλιση του άρθρου 3, παράγραφοι 1 και 2, οι νομοθεσίες των κρατών μελών μπορούν να επιτρέπουν στον εργοδότη, ή στο άτομο ή στα άτομα που ασκούν καθήκοντα εργοδότη, και στους εκπροσώπους των εργαζομένων που αναφέρονται στο άρθρο 6, παράγραφος 1 να τροποποιούν τους όρους εργασίας με νομικώς εκτελεστή συμφωνία, η οποία συνάπτεται ως μέσο διασφάλισης της επιβίωσης της επιχείρησης, της εγκατάστασης ή του τμήματος της εγκατάστασης που μεταβιβάζεται στο πλαίσιο των διαδικασιών που αναφέρονται στο άρθρο 3, παράγραφος 4. Η συμφωνία αυτή μπορεί επίσης να καθορίζει εάν και μέχρι ποιου βαθμού είναι δυνατόν να γίνουν απολύσεις για οικονομικούς, τεχνικούς ή οργανωτικούς λόγους, οι οποίες θα συνεπάγονται μεταβολές στο επίπεδο της απασχόλησης.

(Τροπολογία 8)

Άρθρο 4, παράγραφος 4

>Αρχικό κείμενο>

4. Με την επιφύλαξη της παραγράφου 2 του παρόντος άρθρου, εφόσον συνάφθηκε η συμφωνία η οποία αναφέρεται στην παράγραφο 1, θεωρείται, ελλείψει αποδείξεων περί του αντιθέτου, ότι η τροποποίηση των όρων εργασίας πραγματοποιείται προκειμένου να εξασφαλισθεί η επιβίωση της επιχείρησης, εγκατάστασης ή του τμήματος εγκατάστασης που μεταβιβάζεται και ότι οι σχετικές απολύσεις γίνονται για οικονομικούς, τεχνικούς ή οργανωτικούς λόγους, οι οποίοι συνεπάγονται μεταβολές στο επίπεδο απασχόλησης.

>Κείμενο μετά την ψηφοφορία στο ΕΚ>

4. Με την επιφύλαξη της παραγράφου 2 του παρόντος άρθρου, εφόσον συνάφθηκε η συμφωνία η οποία αναφέρεται στην παράγραφο 1, θεωρείται, ελλείψει αποδείξεων περί του αντιθέτου, ότι η τροποποίηση των όρων εργασίας που προσδιορίζεται στη συμφωνία πραγματοποιείται προκειμένου να εξασφαλισθεί η επιβίωση της επιχείρησης, εγκατάστασης ή του τμήματος εγκατάστασης που μεταβιβάζεται και ότι οι σχετικές απολύσεις που προσδιορίζονται στη συμφωνία γίνονται για οικονομικούς, τεχνικούς ή οργανωτικούς λόγους, οι οποίοι συνεπάγονται μεταβολές στο επίπεδο απασχόλησης.

(Τροπολογία 9)

Άρθρο 4, παράγραφος 5

>Αρχικό κείμενο>

5. Τα κράτη μέλη μπορούν να εξουσιοδοτήσουν την αρμόδια δικαστική αρχή να τροποποιήσει ή να λύσει συμβάσεις εργασίας ή εργασιακές σχέσεις που υφίστανται κατά την ημερομηνία της μεταβίβασης που διενεργείται στο πλαίσιο των διαδικασιών αφερεγγυότητας οι οποίες αναφέρονται στο άρθρο 3, παράγραφος 4, προκειμένου να εξασφαλιστεί η επιβίωση της επιχείρησης, της εγκατάστασης ή του τμήματος εγκατάστασης.

>Κείμενο μετά την ψηφοφορία στο ΕΚ>

ιαγράφεται

(Τροπολογία 10)

Άρθρο 6, παράγραφος -1 (νέα)

>Κείμενο μετά την ψηφοφορία στο ΕΚ>

-1. Για τους σκοπούς των απαιτήσεων πληροφόρησης και διαβούλευσης που εκτίθενται στο παρόν άρθρο, τα κράτη μέλη μεριμνούν ώστε οι εκπρόσωποι των εργαζομένων να είναι ανεξάρτητοι και να μην υπόκεινται στον έλεγχο ή την επιρροή του εργοδότη.

(Τροπολογία 11)

Άρθρο 6, παράγραφος 1 και 2

>Αρχικό κείμενο>

1. Ο εκχωρητής και ο εκδοχέας υποχρεούνται να πληροφορούν τους αντίστοιχους εκπροσώπους των εργαζομένων τους που θίγονται από μία μεταβίβαση, κατά την έννοια του άρθρου 1, παράγραφος 1, για τα ακόλουθα σημεία:

- λόγοι μεταβιβάσεως,

- νομικές, οικονομικές και κοινωνικές συνέπειες εκ της μεταβιβάσεως για τους εργαζομένους,

- προβλεπόμενα μέτρα όσον αφορά τους εργαζομένους.

Ο εκχωρητής είναι υποχρεωμένος να γνωστοποιεί αυτές τις πληροφορίες στους εκπροσώπους των εργαζομένων του, εγκαίρως πριν από την πραγματοποίηση της μεταβιβάσεως. Ο εκδοχέας είναι υποχρεωμένος να γνωστοποιεί αυτές τις πληροφορίες στους εκπροσώπους των εργαζομένων του εγκαίρως και οπωσδήποτε πριν οι εργαζόμενοί του θιγούν άμεσα, ως προς τις συνθήκες απασχολήσεως και εργασίας από τη μεταβίβαση.

2. Αν ο εκχωρητής ή ο εκδοχέας προτίθενται να λάβουν μέτρα όσον αφορά τους αντίστοιχους εργαζομένους τους, είναι υποχρεωμένοι να προβαίνουν εγκαίρως σε διαβουλεύσεις για τα μέτρα αυτά με τους εκπροσώπους των αντίστοιχων εργαζομένων τους, προκειμένου να καταλήξουν σε συμφωνία.

>Κείμενο μετά την ψηφοφορία στο ΕΚ>

1. Ο εκχωρητής και ο εκδοχέας υποχρεούνται να διαβουλεύονται αμέσως μόλις προκύψει ενδεχόμενο μεταβίβασης με τους εκπροσώπους των εργαζομένων που θίγονται από τη μεταβίβαση εγκαίρως και με στόχο την επίτευξη συμφωνίας σχετικά με:

- τις νομικές, οικονομικές και κοινωνικές συνέπειες εκ της μεταβιβάσεως για τους εργαζομένους,

- τα προβλεπόμενα μέτρα όσον αφορά τους εργαζομένους, και να παρέχουν στους εν λόγω εκπροσώπους τις απαραίτητες προς τούτο πληροφορίες (συμπεριλαμβανομένων των λόγων της μεταβίβασης). Ο εκδοχέας συνεργάζεται με τον εκχωρητή κατά την παροχή των πληροφοριών που είναι απαραίτητες για τη συμμόρφωση με τις ως άνω απαιτήσεις.

(Τροπολογία 12)

Άρθρο 6, παράγραφος 4α (νέα)

>Κείμενο μετά την ψηφοφορία στο ΕΚ>

4α. Σε περίπτωση που η απόφαση περί μεταβιβάσεως ελήφθη από νομικό ή φυσικό πρόσωπο πλην του εκχωρητή και του εκδοχέα, το εν λόγω πρόσωπο παρέχει στον εκχωρητή και στον εκδοχέα οποιεσδήποτε πληροφορίες διαθέτει που θα τους επιτρέψουν να συμμορφωθούν με τις υποχρεώσεις τους δυνάμει της παρούσας οδηγίας.

(Τροπολογία 13)

Άρθρο 6, παράγραφος 5

>Αρχικό κείμενο>

5. Τα κράτη μέλη δύνανται να περιορίσουν τις υποχρεώσεις που καθορίζονται στις παραγράφους 1, 2 και 3, σε επιχειρήσεις ή εγκαταστάσεις οι οποίες κανονικά απασχολούν 50 ή περισσότερους εργαζομένους ή, αν απασχολούν λιγότερους από 50 εργαζομένους, βρίσκονται εντός των ορίων που καθορίζονται από τα κατώφλια μεγέθους του εργατικού δυναμικού για την εκλογή ή το διορισμό συλλογικού οργάνου εκπροσώπησης των εργαζομένων.

>Κείμενο μετά την ψηφοφορία στο ΕΚ>

5. Τα κράτη μέλη δύνανται να περιορίσουν τις υποχρεώσεις που καθορίζονται στις παραγράφους 1, 2 και 3, σε επιχειρήσεις ή εγκαταστάσεις οι οποίες λαμβανομένου υπόψη του αριθμού των εργαζομένων πληρούν τους όρους για την εκλογή ή το διορισμό συλλογικού οργάνου εκπροσώπησης των εργαζομένων.

(Τροπολογία 14)

Άρθρο 8

>Αρχικό κείμενο>

Τα κράτη μέλη εισάγουν στην εθνική τους έννομη τάξη τα μέτρα εκείνα που είναι απαραίτητα για να έχουν όλοι οι εργαζόμενοι, οι οποίοι θεωρούν τους εαυτούς τους αδικημένους λόγω παράλειψης συμμόρφωσης με τις υποχρεώσεις που προκύπτουν από την οδηγία αυτή, τη δυνατότητα να διεκδικήσουν τα δικαιώματά τους δια της δικαστικής οδού, μετά, ενδεχομένως, από την προσφυγή σε άλλες αρμόδιες αρχές.

>Κείμενο μετά την ψηφοφορία στο ΕΚ>

Τα κράτη μέλη προβλέπουν κυρώσεις σε περίπτωση παραβίασης των εθνικών διατάξεων που θεσπίζονται δυνάμει της παρούσας οδηγίας και λαμβάνουν όλα τα απαραίτητα μέτρα ώστε να εξασφαλίσουν την εφαρμογή των κυρώσεων. Οι εν λόγω κυρώσεις θα είναι λυσιτελείς, αναλογικές και αποτρεπτικές. Τα κράτη μέλη κοινοποιούν τις σχετικές κυρώσεις στην Επιτροπή όχι αργότερα από την ημερομηνία που προβλέπεται στο άρθρο 9, παράγραφος 1, καθώς και κάθε μεταγενέστερη μεταβολή το ταχύτερο δυνατό.

>Αρχικό κείμενο>

Τα ίδια μέτρα ισχύουν και για τους εκπροσώπους των εργαζομένων όσον αφορά τα δικαιώματά τους τα οποία αναφέρονται στα άρθρα 4 (παράγραφοι 3, 4 και 5), 5 και 6.

(Τροπολογία 15)

Άρθρο 8α (νέο)

>Κείμενο μετά την ψηφοφορία στο ΕΚ>

Άρθρο 8α

Όταν τα κράτη μέλη εφαρμόζουν τις διατάξεις της παρούσας οδηγίας, δεν υιοθετούν καμία διάκριση που να έχει σχέση με τη φυλή, το φύλο, την ηλικία, την αναπηρία, τον σεξουαλικό προσανατολισμό, το χρώμα της επιδερμίδας, το θρήσκευμα ή την εθνικότητα.

(Τροπολογία 16)

Άρθρο 10

>Αρχικό κείμενο>

Η οδηγία 77/187/ΕΟΚ καταργείται από την ημερομηνία μεταφοράς της παρούσας οδηγίας, με την επιφύλαξη των υποχρεώσεων των κρατών μελών όσον αφορά την προθεσμία μεταφοράς της εν λόγω οδηγίας 77/187/ΕΟΚ, η οποία αναφέρεται στο παράρτημα Ι.

>Κείμενο μετά την ψηφοφορία στο ΕΚ>

ιαγράφεται

>Αρχικό κείμενο>

Οι αναφορές που γίνονται στην καταργηθείσα οδηγία θεωρούνται ως γενόμενες στην παρούσα οδηγία με την έννοια του άρθρου 9, παράγραφος 1 και ακολουθούν τον πίνακα αντιστοιχίας που παρατίθεται στο παράρτημα ΙΙ.

(Τροπολογία 17)

Παράρτημα ΙΙ

>Κείμενο μετά την ψηφοφορία στο ΕΚ>

Το Παράρτημα ΙΙ διαγράφεται

Ψήφισμα νομοθετικού περιεχομένου που περιέχει τη γνώμη του Κοινοβουλίου σχετικά με την πρόταση οδηγίας του Συμβουλίου περί προσέγγισης των νομοθεσιών των κρατών μελών, σχετικά με την διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων (COM(94)0300 - C4-0151/94 - 94/0203(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο, COM(94)0300 - 94/0203(CNS) ((EE C 274 της 1.10.1994, σελ. 10)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 100 της Συνθήκης ΕΚ (C4-0151/94),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Κοινωνικών Υποθέσεων και Απασχόλησης και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Νομικών Θεμάτων και Δικαιωμάτων των Πολιτών και της Επιτροπής για τα Δικαιώματα της Γυναίκας (A4-0367/96),

1. εγκρίνει με την επιφύλαξη των τροποποιήσεων που επέφερε, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της σύμφωνα με το άρθρο 189 Α, παράγραφος 2 της Συνθήκης ΕΚ[semigr ]

3. καλεί το Συμβούλιο, σε περίπτωση που προτίθεται να αποστεί από το κείμενο που ενέκρινε το Κοινοβούλιο, να το ενημερώσει περί αυτού[semigr ]

4. ζητεί να κινηθεί η διαδικασία συνεννοήσεως με το Συμβούλιο σε περίπτωση που προτίθεται να αποστεί από το κείμενο που ενέκρινε το Κοινοβούλιο,

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να προβεί σε ουσιώδεις τροποποιήσεις επί της πρότασης της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.